# Sant-Ervlan

Sant-Ervlan :
| An ti-kêr ||
| Anv gallek (ofisiel) | Saint-Herblain |
| Bro istorel | Bro-Naoned |
| Melestradurezh ||
| Departamant | Liger-Atlantel |
| Arondisamant | Naoned |
| Kanton | Pennlec'h 2 ganton : Sant-Ervlan-Reter ha Sant-Ervlan-Kornôg-Antr |
| Kod kumun | 44162 |
| Kod post | 44800 |
| Maer Amzer gefridi | Bertrand Affilé 2014-2026 |
| Etrekumuniezh | Naoned Meurgêr |
| Bro velestradurel | Tolpad-kêrioù Naoned |
| Lec'hienn Web | Ti-kêr |
| Poblañsouriezh ||
| Poblañs | 49 067 ann. (2020) |
| Stankter | 1 634 ann./km² |
| Douaroniezh ||
| Daveennoù lec'hiañ | 47° 12′ 44″ Norzh 1° 38′ 59″ Kornôg / 47.2122222222, -1.64972222222 |
| Uhelderioù | kreiz-kêr : 8 m bihanañ 1 m — brasañ 64 m |
| Gorread | 30,02 km² |
| Sant-Ervlan ||
| kemmañ |
Sant-Ervlan a zo ur gêr eus Bro-Naoned, e Breizh, e departamant al Liger-Atlantel.
Kumun vrasañ bannlev Naoned eo pa oa 46 268 annezad enni e 2017. Se a laka Sant-Ervlan da vezañ dekvet kêr Breizh, ur gêr hag a gresk buan abaoe ar bloavezhioù 1960. Erv Breizh, ur c'hendi bras, ar greizenn-genwerzh vras Atlantis ha Zenith Naoned Meurgêr, ar sal abadennoù, a c'hall bezañ gwelet evel arouezioù ar c'hêriekadur-mañ, o tispenn roudoù Naoned.

## Douaroniezh

E kornôg Naoned emañ, war ribl norzh al Liger evit an darn vrasañ eus kêr. Tro-dro da Sant-Ervlan e kaver eta kumunioù Naoned, Antr etre Sant-Ervlan hag al Liger, Koeron, Saotron hag Orvez.
War Erv Breizh emañ, ul linenn gribenn eus Torosad Arvorig.

## Anv

Erwan Vallerie, heuliañ Dauzat ː Sanctum Hermelandum, 1287

## Ardamezioù

En gul e deir ruilhenn kenweet, e gab en erminoù
Aozer : Ao. Murail – Degemeret gant Kuzul ar Gumunn d'ar 14 a viz Meurzh 1980.

## Istor
### VII$^{vet}$ kantved

Er VII$^{vet}$ kantved e oa bet krouet ar barrez gant Hermelandus, ur manac'h eus abati Fontenelle, war c'houlenn eskob Naoned.

### Dispac'h Gall

Krouet e voe kumun Sant-Ervlan e 1790 diwar ar barrez katolik. Lakaet e voe e Kanton Chantenay hag e Bann Naoned. E 1800 e voe lakaet en Arondisamant Naoned. Lakaet e voe e Kanton Naoned-6 e 1801.

### XX$^{vet}$ kantved
#### Brezel-bed kentañ

96 gwaz ag ar gumun a gollas o buhez abalamour d'ar brezel, d.l.e. 3,60 % eus he foblañs e 1911.

#### Eil brezel-bed

D'ar 16 a viz Gwengolo 1943 e voe taolet 80 bombezenn e Sant-Ervlan gant nijerezioù B-17 eus ar 1$^{st}$ Bombardment Division (United States Army Air Forces).

### XXI$^{vet}$ kantved

Lakaet e voe ar gumun da vurev kreizenniñ kantonioù Sant-Ervlan-1 ha Sant-Ervlan-2 pa voe diskaret Kanton Sant-Ervlan-Kornôg-Antr e 2014.

## Ekonomiezh

Ur gêr war ziorren bras eo, dreist-holl tro-dro d'ar greizenn genwerzhel Atlantis, e-kichen dor an hent-tro a zo "Armor" he anv. Takad kenwerzhel brasañ kornaoueg Bro-C'hall eo. Ne oa nemet 2 400 annezad e Sant-Ervlan e 1851, 18 760 e 1968 ha bremañ muioc'h eget 45 000 anezho. Kresket eo war ul lusk a 3% bep bloaz etre 1990 ha 1999. Ret eo neuze da guzulieren-gêr kavout penaos plediñ gant ar c'hresk-se, bodañ ar boblañs a zo kresket re vuan war dachenn ar gumun-vannlev evel m'emañ bremañ ha sevel ur vuhez kêr memestra.

## Emdroadur ar boblañs abaoe 1962

Niver a annezidi
43 082 annezad a oa enni hervez niveradeg an EBSSA e 2011, 44 337 e 2014 ha 46 268 e 2017.

## Kêraoz

Erv Breizh zo LODEF brasañ Breizh, gant ouzhpenn 780 lojeiz ennañ. Ur c'harter eo en e-unan. Savet e oa er bloavezhioù 1970. Tennañ a ra e anv eus al linenn gribenn.

## Buhez sevenadurel hag arvestoù

E dor an Arvor emañ staliet Zenith Meurgêr Naoned, sal-abadennoù brasañ Breizh, abaoe miz Kerzu 2006.

## Brezhoneg
### Ya d'ar brezhoneg

D'an 3 a viz Ebrel 2009 e oa bet votet ar garta Ya d’ar brezhoneg gant Kuzul-kêr ar gumun.

### Deskadurezh

Diwan en deus digoret e 2008 e skolaj kentañ el Liger-Atlantel.
E distro-skol 2024 e oa 221 bugel enskrivet er skol Diwan hag er c'hlasoù divyezhek (3,3 % eus skolidi ar gumun evit a sell ouzh ar c'hentañ derez)

### Kelenn d'an oadourien

Kentelioù evit an dud vras a zo eno abaoe 2001 gant ar gevredigezh Kentelioù an Noz.
Meur a obererezh dudi a vez kinniget gant Kentelioù an Noz e-kichen ar c'hentelioù : pleustradegoù c'hoariva, labour dorn, bodad lenn, bodad komz, keginañ, dañs, kanañ, golf, mell-droad, baleadegoù ha kement 'zo.
Gant Skol an Emsav ha skoazell Kuzul-rannvro Breizh e vez aozet stummadurioù hir (6 miz, 35 eurvezh bep sizhun) war ar brezhoneg abaoe 2011. Abaoe 2017 e vez aozet ur stummadur 'emvarrekaat' e St Ervlan.

### Buhez foran

E 2008 e oa bet digoret e-kichen skolaj Diwan al Liger-Atlantel, ar vediaoueg "KDSK" (Kreizenn dafar sevenadurel keltiek) gant Maripol Gouret. Ul lec'h eskemm ha daremprediñ eo KDSK, evit klask titouroù, amprestiñ levrioù, pladennoù DVDoù, kazetennoù.

### Ti-embann

* Timilenn.

## Sport
### Tro Bro-C'hall

16 a viz Gouere 1991 : 11vet tennad-hent Tro Bro-C'hall etre Kemper ha Sant-Ervlan; trec'h eo Charly Mottet.

## Tud liammet gant ar gumun

* Jean Blanchard de Lessongère, pennprokulor ouzh Kambr ar C'hontoù Breizh e 1612
* Yves Guillon de Teillé, selaouer ouzh Kambr ar C'hontoù Breizh e 1697
* Jean Burot de Carcouët, mestr ouzh Kambr ar C'hontoù Breizh e 1748
* Jacques-Antoine Maillard de la Gournerie, mestr ouzh Kambr ar C'hontoù Breizh e 1761
Tud bet o chom eno :
* Jacqueline Auriol (1917-2000), nijerez
Tud marvet eno :
* Raffig Tullou (1909-1990), kizeller
* Simone Le Moigne (1911-2001), livourez
* Anne Caseneuve (1964-2015), merdeerez

### Ardamezeg ar familhoù

* L'Aubier, Laubier Aotrounez La Borderie En argant e deir grilh en sabel o dornelloù bouklet ivez en sabel
* Barrin
* Beskonted Lessongère
* En glazur e deir balafenn en aour
* Blanchard
* Aotrounez Lessongère
* En glazur e dreustell en argant, heuliet gant pemp bezantenn en aour
* Burot
* Aotrounez Carcouët
* En arc'hant e zri fenn bleiz en sabel
* de l'Epervier / de l'Espervier
* Aotrounez la Bouvardière ha la Langevinière
* En glazur e lammell en aour, heuliet gant peder bezantenn ivez en aour
* Guillon
* Aotrounez Teillé
* En aour e gebrenn en sabel karget gant teir c'hroazigan en argant, hag heuliet gant tri leonig en sabel, an daou ouzh kab penn-ouzh-penn
* Harouys
* Aotrounez Teillé
* En aour e deir sourin en gul, pep hini karget gant tri benn unkorn en aour
* Lair
* Aotrounez la Lessongère ha la Botardière
* En glazur e gebrenn en aour, heuliet ouzh kab gant div steredenn en argant hag ouzh beg gant ur greskenn ivez en argant
* Maillard
* Aotrounez la Gournerie
* En glazur e lammell divouedet en aour, heuliet ouzh kab hag ouzh lezioù gant teir horzh ivez en aour, hag ouzh beg gant ul leon en argant, teodet en gul.
* Michaël, pe Michel
* Aotrounez la Bourgonnière ha la Tesserie
* Palefarzhet ː ouzh 1 ha 4 en sabel e dour en argant; ouzh 2 ha 3, en aour e deir groaz pavek en gul, e vevenn en argant

## Darempredoù etrebroadel
### Gevelliñ

| Bro | Kêr | Abaoe |
| Alamagn | Sankt Ingbert | 1981 |
| Iwerzhon | Port Láirge | 1986 |
| Katalonia | Viladecans | 1991 |
| Senegal | Ndiaganiao | |
| Bulgaria | Kazanlak | 2008 |

### Emglev mignoniezh

| Bro | Kêr | Abaoe |
| Palestina | Betleem | |

### Paeroniañ

| Bro | Kêr | Abaoe |
| Roumania | Cleja | |

## Liammoù diavaez

a vo kavet e Wikimedia Commons.

## Levrlennadur

* Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* Erwan Vallerie : Diazezoù studi istorel an anvioù-parrez. Corpus. An Here. 1995

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Geriadur brezhoneg An Here (2001).
* ↑ Bretagne-Info. Sant-Hermelen-Naoned e Geriadur Hemon, 1978, 1993.
* ↑ Cassini - EHESS - Fichenn kumun Sant-Ervlan
* ↑ Les soldats de Loire Inférieure - Monumant ar re varv
* ↑ Eddy Florentin, Quand les Alliés bombardaient la France 1940-1945, Embannadurioù Perrin, Dastumadenn Tempus, 2008, pajenn 252.
* ↑ (fr) Décret n° 2014-243 du 25 février 2014 portant délimitation des cantons dans le département de la Loire-Atlantique.
* ↑ Ofis Publik Ar Brezhoneg
* ↑ KDSK